求聞百科

求聞百科，係由一班中國大陸維基人用戶組成員，被維基媒體基金會封殺之後成立。2021年10月，被基金會全面封殺嘅中國維基人閆恩銘接受英國廣播公司採訪嗰時話，中國維基人準備成立「中國版維基」嚟回應維基媒體基金會嘅行動。新平台喺政治立場上面淨會採納中華人民共和國政府觀點，內容會接受中國共產黨嘅審查，中國大陸境內人士唔使VPN翻墻就可以睇到，部份內容會複製自維基百科。2021年12月，閆恩銘向美國商業月刊《快公司》透露，有一間科技巨頭企業正係同佢哋傾緊合作，另外已經有超過40個中文維基百科編輯加入咗求聞百科，當時已經有200幾個活躍編輯，當中會有人同時參與維基百科同求聞百科嘅編輯工作。有傳聞話所謂嘅「科技巨頭」係中國企業字節跳動，但公司旗下嘅頭條百科否認咗呢個傳聞。

中國網站
網上百科全書